До средине 19. вијека удео јеврејског становништва у покрајини Јекатеринославу је порастао од 0,37% до 1,76%. У Бахмуту је живјело 1670 Јевреја током 1857. године. Пошто су Јевреји претежно урбани становници, у градовима су чинили већи удио у становништву: 1863. у Бахмуту 15%, у Маријупољу - 5,3%. До 1913. године та бројност се повећала на 22,8% и 15%. Јевреји у градовима се углавном баве занатством и трговином (у Бахмуту они су чинили 36,4% трговаца, а предузетника 59,1%), међутим, баве се и пољопривредом. У Јекатеринославу већ 1897. године било је 17 јеврејских пољопривредних колонија. Као и представници других народа, Јевреји подржавају револуционарне акције 1917. године и активно учествују у догађајима у наредном периоду, поготову узевши у обзир чињеницу да они тада у Иузовки представљају другу највећу националну групу - 18.2%. Од 1920. године у покрајини Доњецк удио Јевреја у општој популацији смањен је на 2,5%, док је у урбаним срединама повећан и износио је: у Изовки 25,7%, у Бахмуту 29,9%.